ПРОТОКОЛ № 37
от заседание на Комисия по правни въпроси 
на Висшия съдебен съвет,
проведено на 22 октомври 2012 г.

Днес, 22 октомври 2012 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав: 
     	                ПРЕДСЕДАТЕЛ:     	ЮЛИАНА КОЛЕВА
											
					    ЧЛЕНОВЕ:	НЕЗАБРАВКА СТОЕВА
							ЮЛИЯ КОВАЧЕВА
							КАРОЛИНА НЕДЕЛЧЕВА
РУМЕН БОЕВ
ОТСЪСТВАЛИ: Няма

На заседанието присъстваха: Деница Вълкова - заместник министър на правосъдието, Виолета Обретенова - държавен експерт в дирекция „Съвет по законодателство” към МП, Атанас Славов – експерт в дирекция „Съвет по законодателство” към МП, Лозетина Янкова, Николай Николов – държавни съдебни изпълнители при Софийски районен съд, Валерия Братоева - съдия в Софийски районен съд, Десислава Попколева – съдия в Софийски районен съд, Драгомир Йорданов – директор на НИП и Нели Маданска – заместник директор на НИП
От администрацията на ВСС: Саша Харитонова –  директор дирекция “Правна” и Силвия Илиева – началник отдел „НДПП” в дирекция  “Правна”. 
		
По внесените допълнителни точки и на основание последвалите разисквания по дневния ред

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:
1. Извлечение от протокол № 31/17.10.2012 г. на комисия „Международна дейност” към ВСС, относно предоставяне на информация по подготовката на експертна мисия на Европейската комисия, по линия на Механизма за сътрудничество и оценка 26-28.11.2012 г., ведно с въпросник.
2. Предложение от Ана Караиванова – главен инспектор на Инспектората към Висшия съдебен съвет, относно изменение и допълнение на ПАРОАВАС и ПОДАПРБ.
3. Писмо от Министерство на правосъдието за изразяване на експертно становище по проект на Закон за вещите лица, преводачите и тълковниците.
4. Решение по протокол № 31/17.10.2012 г. на комисия „Международна дейност” към ВСС, с което се предоставя за запознаване и обсъждане, нейно предложение, относно молба от Росица Бузова – съдия в Административен съд – София град.
5. Писмо от арх. Георги Бакалов – председател на Съюза на архитектите в България, с предложение, относно назначаването на вещите лица по съдебно-технически експертизи, свързани със Закона за авторското право и сродните права.
6. Извлечение от протокол № 44 от заседание на Висшия съдебен съвет, проведено на 18.10.2012 г., с което се възлага на Комисията по правни въпроси към ВСС, съгласувано с комисия „Бюджет и финанси” към ВСС в едномесечен срок да изготвят Правила за определяне на критерии за поощряване на магистрати. 
	Обединява разглеждането на допълнителни точки 3 и 5

По дневния ред

1.ОТНОСНО: Среща с представители на Министерство на правосъдието за обсъждане на техни законодателни виждания.
Приложение: Проект на ЗИД на ГПК, проект на ЗИД на ЗСВ – работни варианти, мотиви.
	
	Комисията, след като изслуша представителите на Министерство на правосъдието, обсъди изложеното в работните проекти на ЗИД на ГПК и ЗИД на ЗСВ и представените към тях мотиви

Р Е Ш И:
	Дава възможност на членовете на комисията да дадат конкретни предложения по представените законопроекти, в срок до 29.10.2012 г.

2.ОТНОСНО: Вътрешни правила за организацията на дейността на Комисията по правни въпроси към Висшия съдебен съвет.

КОМИСИЯТА ПО ПРАВНИ ВЪПРОСИ
Р Е Ш И:

Приема изготвените Вътрешни правила за организацията на дейността на Комисията по правни въпроси към Висшия съдебен съвет, с направените забележки.

3.ОТНОСНО: Проект на Договор за първоначално обучение на кандидат за младши съдия (прокурор), ведно със становище от Ана Топалова – старши експерт-юрисконсулт в дирекция Правна. 
Приложение: Писмо № 11-07-1179/17.09.2012 г. 

След проведеното гласуване и при обявения резултат: с 2 /два/ гласа “за”, 2 /два/ “против” и 1 /един/ “въздържал се”

КОМИСИЯТА ПО ПРАВНИ ВЪПРОСИ
Р Е Ш И:
	
Предлага на Висшия съдебен съвет на заседанието си на 25.10.2012 г. да вземе решение, с което приеме, че не следва да бъде страна по Договора за първоначално обучение на кандидат за младши съдия (прокурор).

4.ОТНОСНО:  Писмо от Министерство на финансите, относно правната квалификация на разноските, присъдени в полза на държавата с влезли в сила съдебни актове.
Приложение: Писмо № 04-14-066/5.10.2012 г., преписка.

КОМИСИЯТА ПО ПРАВНИ ВЪПРОСИ
Р Е Ш И:

Възлага на Юлиана Колева поставения въпрос, със задача да даде конкретно предложение, в срок до 29.10.2012 г.

5.ОТНОСНО: Писмо от Любен Хаджииванов – председател на Окръжен съд – Смолян, с което изразява желание, при необходимост да бъде привлечен в качеството на експерт в работата на постоянните комисии към ВСС.
Приложение: Писмо № 11-06-764/8.10.2012 г.  

КОМИСИЯТА ПО ПРАВНИ ВЪПРОСИ
Р Е Ш И:

	Приема за сведение писмото от Любен Хаджииванов – председател на Окръжен съд – Смолян.

Допълнителни точки

1.ОТНОСНО: Извлечение от протокол № 31/17.10.2012 г. на комисия „Международна дейност” към ВСС, относно предоставяне на информация по подготовката на експертна мисия на Европейската комисия, по линия на Механизма за сътрудничество и оценка 26-28.11.2012 г., ведно с въпросник.
Приложение: Писмо № 04-00-119/15.102012 г. на МП.

КОМИСИЯТА ПО ПРАВНИ ВЪПРОСИ
Р Е Ш И:

Възлага на експертните сътрудници на комисията до 24.10.2012 г. да изготвят проект на отговор, който да се предостави на членовете на комисията и на комисия „Международна дейност” към ВСС.

2.ОТНОСНО: Предложение от Ана Караиванова – главен инспектор на Инспектората към Висшия съдебен съвет, относно изменение и допълнение на ПАРОАВАС и ПОДАПРБ.
Приложение: Предложение № 11-12-114/19.10.2012 г.

КОМИСИЯТА ПО ПРАВНИ ВЪПРОСИ
Р Е Ш И:

Възлага на Незабравка Стоева и Румен Боев – членове на комисията да извършат проучване на необходимостта от предложените промени и да дадат становище, в срок до 5.11.2012 г.

3.ОТНОСНО: Писмо от Министерство на правосъдието за изразяване на експертно становище по проект на Закон за вещите лица, преводачите и тълковниците, ведно с писмо от арх. Георги Бакалов – председател на Съюза на архитектите в България, с предложение, относно назначаването на вещите лица по съдебно-технически експертизи, свързани със Закона за авторското право и сродните права.
Приложение: Писмо № 04-00-123/17.10.2012 г., преписка, писмо № 97-00-116/17.10.2012 г.

КОМИСИЯТА ПО ПРАВНИ ВЪПРОСИ
Р Е Ш И:

Възлага на Красимира Василева – началник отдел „ЮОДКВ” в дирекция “Правна” и експерт по проект „Ефективност, отчетност и координация в съдебната система” по ОПАК, съвместно с експертните сътрудници на комисията да изготвят становище, в срок до 12.11.2012 г.

4.ОТНОСНО: Решение по протокол № 31/17.10.2012 г. на комисия „Международна дейност” към ВСС, с което се предоставя за запознаване и обсъждане, нейно предложение, относно молба от Росица Бузова – съдия в Административен съд – София град.

КОМИСИЯТА ПО ПРАВНИ ВЪПРОСИ
Р Е Ш И:

Приема и се присъединява към решението на комисия „Международна дейност” към ВСС.

5.ОТНОСНО: Извлечение от протокол № 44 от заседание на Висшия съдебен съвет, проведено на 18.10.2012 г., с което се възлага на Комисията по правни въпроси към ВСС, съгласувано с комисия „Бюджет и финанси” към ВСС в едномесечен срок да изготвят Правила за определяне на критерии за поощряване на магистрати. 

КОМИСИЯТА ПО ПРАВНИ ВЪПРОСИ
Р Е Ш И:

Създава работна група за изготвяне на Правила за определяне на критерии за поощряване на магистрати, в състав:
- Каролина Неделчева – член на Комисията по правни въпроси;
- Незабравка Стоева – член на Комисията по правни въпроси;
- Саша Харитонова –  директор дирекция “Правна“;
- Силвия Илиева – началник отдел „НДПП” в дирекция  “Правна”.
Срок на изпълнение – 12.11.2012 г.

,
22.10.2012 г. 		                       ПРЕДСЕДАТЕЛ:
		     
                  ЮЛИАНА КОЛЕВА